באליפות העולם (בריכת 25 מטר) שנערכה בדוחה בדצמבר 2014 זכה סיילו ב-5 מדליות, 3 זהב ו-2 ארד. מדליות זהב, במשחה ל-100 מטר חופשי בתוצאה של 45.75 שניות, לפני פלורן מנודו (45.81 שניות) ודנילה איזוטוב מרוסיה (46.09 שניות) במשחה שליחים 4x50 מטר מעורב בשיא עולם חדש של 1:30.51 דקות, לפני צרפת (1:31.25 דקות) וארצות הברית (1:31.83 דקות) ובמשחה שליחים 4x100 מטר מעורב בשיא דרום אמריקה חדש של 3:21.14 דקות, לפני ארצות הברית (3:21.49 דקות) וצרפת (3:22.26 דקות). מדליות ארד, במשחה ל-50 מטר חופשי בתוצאה של 20.88 שניות, אחרי פלורן מנודו שקבע שיא עולם חדש של 20.26 שניות ומרקו אורסי מאיטליה (20.69 שניות) ובמשחה שליחים 4x50 מטר חופשי משולב בשתי שחייניות ושני שחיינים, בשיא דרום אמריקה חדש של 1:29.17 דקות, אחרי ארצות הברית שקבעה שיא עולם חדש של 1:28.57 דקות ורוסיה שקבעה שיא אירופה חדש של 1:29.13 דקות.